दिल्ली , 30 सेप्तेम्बर : लेडाइ हादतगिरि एम भैंकेया नायडुनाव करना जानायनि खौरां मोननाय जादों , बियो बावयैसो समाव राइज्यो सभानि लोगोम बोथोर जथुमाआव सदनखौ सामलायदोंमोन । लेङाइ हादतगिरिनि सेक्रेटारियेटआ मोनसे टुइटआव बुंदोंदि जेब्ला भैंकेया नायडुखौ रुटिन टेस्ट नायनाय जादों अब्ला बिखौ करना पजिटिभ मोन्नाय जादों । नाथाय बे भाइरासआ जेबो लैखोन गैया । बियो न'आव क्वारेन्टाइन थादों । बिनि बिसि उषा नायडुखौ निगेटिभ मोन्नाय जादों । बिबो न आवनो आइसलेसनाव थादों । करना भाइरासनि 70.589 गोदान केस मोन्नायजों लोगोसे हादतयाव कभिड - 19 नि केसआ 61 लाख जाहैबाय । भारतआव थांनाय 24 घन्टायाव करना भाइरासनि 80.472 गोदान केस मोन्नाय आरो सा 1.179 सुबुंफोरा थैनायखौ रेकर्ड खालामनाय जादों । देहा मावख'नि डेटानि बादिब्ला , हादतयाव बे बेरामनि गाहामाव फैनाया 83.33 जौखोन्दो जाबाय आरो थैनायनि हारआ 1.57 जौखोन्दोआव सौफैबाय । महारास्ट्रआव करना भाइरासआ बांसिन गोहोम गोग्लैदों । बेवहाय दासिमाव 13.66,129 केसखौ थिसन्नाय जादों जेराव सा 36.181 सुबुंफोरा जिउ गोमोबाय । 
नेसनेल लेडाइ हादतगिरि भैंकेया नायडुनाव करना पजिटिभ मोन्नाय जादों गोदान